DAII พุ่งเกือบ 20% คาดเก็งกำไรเพิ่มทุนขาย PP ในราคาหุ้นละ 5 บาท
DAII พุ่งเกือบ 20% คาดเก็งกำไรเพิ่มทุนขาย PP ในราคาหุ้นละ 5 บาท
18 ม.ค. 2560

บริษัท ไดอิ กรุ๊ป จำกัด (มหาชน) หรือ DAII ณ เวลา 10.12 น. อยู่ที่ระดับ 5.95 บาท บวก 0.99 บาท หรือ 19.96% ด้วยมูลค่าซื้อขาย 193.98 ล้านบาท คาดเก็งกำไรบริษัทเพิ่มทุนขายให้บุคคลในวงจำกัด(PP) ในราคาหุ้นละ 5 บาท

โดยบริษัท ไดอิ กรุ๊ป จำกัด (มหาชน) (“บริษัทฯ”) ได้จัดประชุมวิสามัญผู้ถือหุ้นครั้งที่ 1/2559 เมื่อวันที่ 16 ธันวาคม 2559 และที่ประชุมผู้ถือหุ้นมีมติอนุมัติการจัดสรรหุ้นสามัญเพิ่มทุนให้แก่บุคคลในวงจำกัด (Private Placement)จำนวนไม่เกิน 1,050,600,000 หุ้น มูลค่าที่ตราไว้หุ้นละ 1.00 บาท ให้แก่นักลงทุนโดยเฉพาะเจาะจง
โดยกำหนดราคาเสนอขายหุ้นสามัญของบริษัทไว้ที่หุ้นละ 5.00 บาท เพื่อชำระสิ่งตอบแทนในการได้มาซึ่งหุ้นของบริษัท เนอวานา ดีเวลลอปเม้นท์ จำกัด และที่ดินจำนวน 2 แปลงของ บริษัท สิงห์ เอสเตท จำกัด (มหาชน) ทั้งนี้บริษัทฯ ได้ดำเนินการ จัดสรรหุ้นสามัญเพิ่มทุนดังกล่าวแล้วจำนวน 1,050,599,978 หุ้น และจดทะเบียนเพิ่มทุนชำระแล้วกับกระทรวงพาณิชย์ เมื่อวันที่17 มกราคม 2560 (“วันเสนอขาย”)ซึ่งมีรายละเอียดดังนี้


เพื่อปฏิบัติตามประกาศตลาดหลักทรัพย์แห่งประเทศไทย เรื่อง หลักเกณฑ์ เงื่อนไข และวิธีพิจารณาคำขอให้รับหุ้นสามัญหรือหุ้นบุริมสิทธิในส่วนเพิ่มทุนเป็นหลักทรัพย์จดทะเบียน พ.ศ.2558 (“ประกาศตลาดหลักทรัพย์แห่งประเทศไทย”) บริษัทฯ มีหน้าที่จะต้องแจ้งราคาตลาดย้อนหลัง 7-15 วันทำการติดต่อกัน ก่อนวันแรกที่เสนอขายต่อนักลงทุน ดังนั้น บริษัทฯ จึงขอแจ้งราคาตลาดย้อนหลังระหว่างวันที่ 23 ธันวาคม 2559 ถึง 16 มกราคม 2560
เนื่องจากราคาขายหุ้นสามัญเพิ่มทุนดังกล่าว เมื่อเปรียบเทียบกับร้อยละ 90 ของราคาถัวเฉลี่ยถ่วงน้ำหนักเป็นราคาเสนอขายที่ไม่ต่ำกว่า 4.43 บาทต่อหุ้น จึงไม่เข้าข่ายเป็นการขายในราคาต่ำกว่าร้อยละ 90 ของราคาตลาด ตามประกาศตลาดหลักทรัพย์แห่งประเทศไทย ส่งผลให้ไม่เข้าเกณฑ์การกำหนดระยะเวลาห้ามขายหุ้น (Silent Period) สำหรับการเสนอขายหุ้นหรือหลักทรัพย์แปลงสภาพต่อบุคคลในวงจำกัด